38,8% din populația României era expusă, anul trecut, riscului de sărăcie și excluziune socială, în creștere de la 37,4%, anul anterior și peste media Uniunii Europene de 23,5%, arată un raport al Eurostat.

Același raport arată că 23,8% din populația României raporta o degradare a condițiilor materiale, în creștere fată de anul anterior, când rata era de 22,7%.

Degradarea condițiilor materiale înseamnă imposibilitatea unei familii de a plăti cheltuieli neașteptate sau de a-și permite o vacantă de o săptămană departe de casă, o masă zilnică care să includă carne sau bunuri de lungă durată precum o masină de spălat, un televizor color, un telefon sau o masină.

Aproape 14% din populația României nu își putea incălzi suficient locuința, anul trecut. Potrivit analizei, 30% din români nu aveau, anul trecut, duș, cadă sau grup sanitar, cu mult sub media blocului comunitar, de 1,9%.

Jumătate din populația României trăia în locuințe supraaglomerate, în 2016, media Uniunii Europene fiind de 16,8%.